352 Sponsus

Christus est fidelis sponsus eo quod non deserat, Osee 2[:20]: *Sponsabo te mihi in fide*. Hic nota quod propter solum adulterium potest fieri diuorcium quo ad thorum. Et est in viri potestate si velit reconciliatam reconciliare, sed reuera quando sponsus noster Christus fuit fidelior fidelibus, tanto erit crudelior infidelibus.

¶ Exemplum de leone, qui a Deo zelat leenam, quod si cum alterius generis masculo coierit, aut interficit eam aut coctum eius abhorret improperium in cuius rei signum. Dicitur Deut. 22[:23-24]: *Si* sponsauerit quis *virginem puellam*, *et concubuerit* quis *cum ea*, ambo *lapidibus obruentur,* *puella, quia non clamavit*, et *vir, quia* violauit *uxorem proximi sui.* Mos sponsi nostri est desponsare improperium quanto in ipso est sine repudio. Non sicut reges Assiriorum qui pro libito desponsant et dimittunt, nec sicut Judei qui vtuntur libello repudii. Nam de Christo dicitur Ose. 2[:19]: *Sponsabo te mihi in sempiternum*.

¶ Item, nota quod grauius fertur adulterium vxoris quam corrupte filie uel sororis. In cuius rei signum dicitur Deut. 22[:28-29]: *Si* quis corrumperit *puellam non* habentem *sponsum*, *dabit* *patri puellæ quinquaginta siclos argenti*. Sed adulterium lapidatur uel secundum Romanos capite permutur.

¶ Item, verus sponsus Christus ardenter amat, interius in affectu et decenter, exterius ornat in effectum, Can. 4[:9]: *Vulnerasti cor meum, sponsa, in uno oculorum tuorum*. Duo oculi sponse sunt cognicio et affectio, /f. 110vb/ sed primus non ulnerat quia sponsus plus optat diligi quam cognosci amor. Ergo sponsum uulnerat et hoc dupliciter quia[[1]](#endnote-1) cupit amare et amari.

¶ De secundo, quia sponsus ornat sponsam[[2]](#endnote-2) decenter, non ornatu meretricio, sed vita[[3]](#endnote-3) beneficio. Indecens foret reginam ornari ornatu indecenti. Exemplum de ruffico qui videns vxorem suam uidum veste honesta dixit quod non erat vxor sua sed aut vxor militis aut concubina rectoris.

1. quia ] *add*. quia F.128. [↑](#endnote-ref-1)
2. sponsam ] *corr*. sponsum F.128. [↑](#endnote-ref-2)
3. vita ] *corr*. vrticum F.128. [↑](#endnote-ref-3)